Câți români au murit în primele 11 luni din 2020. Vasile Ghețău: "Este dramatic, ar duce la o scădere anuală a populației la 160.000 locuitori".
Din creșterea cu 14.000 a deceselor respiratorii, 11.000 sunt cauzate de Covid. Cele mai mari cauze pentru creșterea deceselor sunt repiratorii și circulatorii. Vasile Ghețău: "La final de an vom avea o scădere naturală de 100.000".
Datele primelor 11 luni ale lui 2020 comparate cu perioada similară din 2019 arată faptul că dintr-o creștere de 14.000 de decese cauzate de boli respiratorii, 11.000 sunt datorate îmbolnăvirii cu Coronavirus, potrivit Institutului Național de Statistică.Demograful Vasile Ghețău spune că observăm creșterea numărului de decese pentru două grupe mari: bolile aparatului respirator și bolile aparatului circulator.Vasile Ghețău, demograf: "Numărul de infectări este în recul, da, ori în mod normal din reducerea numărului de infectări ar trebui să asistăm, celelalte lucruri fiind egale, la o reducere a numărului de decese. Această creștere a numărului de decese în luna noiembrie a adus și mortalitatea generală a țării la o valoare foarte ridicată și mai ales și-a pus amprenta pe speranța de viață la naștere. Probabil se vor întâmpla lucruri similare și în alte țări."Ghețău spune despre scăderea naturală a populației României că va ajunge la final de 2020, după calcule, că va ajunge la 100.000 de decese.Vasile Ghețău, demograf: "În ultimii doi, trei ani au fost în jur de 70.000 de locuitori. Acum după datele publicate de Institutul Național de Statistică, scăderea în 11 luni a ajuns la 90.000 de locuitori. Se va mai adăuga decembrie, cu valoarea de undeva între 10.000 și 11.000 și vom avea pentru întregul an o scădere naturală de 100.000 de locuitori, ceea ce este enorm. Se vor adăuga, ca și în anii anteriori, 50.000 – 60.000 scădere a populației pe emigrație negativă, ceea ce ar duce la o scădere anuală a populației în România la 150.000 – 160.000 locuitori, ceea ce este și mai dramatic.".